મોહાલીઃ પાર્થિવ પટેલની પોઝિટિવ બેટિંગથી કેપ્ટન વિરાટ કોહલી ઘણો પ્રભાવિત થયો છે. તેણે એ સંભાવનાનો ઇનકાર નથી કર્યો કે બીજા વિકેટકીપર ઉપરાંત અમદાવાદનો આ ખેલાડી બેકઅપ ઓપનિંગ બેટ્સમેનો પણ વિકલ્પ બની શકે છે. કે. એલ. રાહુલ ઈજાગ્રસ્ત થતાં, ગૌતમ ગંભીર અને શિખર ધવનનાં ખરાબ ફોર્મને કારણે પાર્થિવ હવે કેપ્ટન માટે વધુ એક વિકલ્પ બની ગયો છે. પાર્થિવે ઈંગ્લેન્ડ સામે ત્રીજી ટેસ્ટ મેચની બંને ઇનિંગ્સમાં દાવની શરૂઆત કરીને ૪૨ તથા અણનમ ૬૭ રનની ઇનિંગ્સ સ્ટ્રોકથી ભરપૂર દર્શનીય ઇનિંગ્સ રમી હતી.